Assemblada Occitana

vinheta|Ancian logo de l'ANÒC.
L’Assemblada Occitana es un grop de trabalh e d'accion basat a Niça. Son objectiu es de conscientizar la populacion d'Occitània tota sus son apartenéncia a la nacion occitana e de restaurar la dignitat nacionala per una Occitània liura, sobeirana, democratica, ecologica, sociala e umanista.  

 Istoric 
Lo 20 de febrier de 2016 foguèt creada a Marselha l'Assemblada Nacionala Occitana (ANÒC). Bastida sus lo modèl de l'Assemblea Nacional Catalana (ANC), l'ANÒC se presentava coma una organizacion populara, transversala e integratritz, rassemblant totei lei fòrças vivas de l'occitanisme (movements associatius, politics e socials) per fin d'avançar amassa dins “la recuperacion de la consciéncia nacionala occitana”https://www.ladepeche.fr/article/2015/07/25/2149465-l-anoc-veut-son-autonomie.htmlhttps://www.jornalet.com/nova/6480/noticia/6480/es-nascuda-lassemblada-nacionala-occitana.  

A la fin de 2018, l'Assemblada Nacionala Occitana cambièt de nom e de lògo per devenir l'Assemblada Occitana. Tocada per la crisi e lei divisions cronicas de l'occitanisme, cambièt tanben d'estrategia en se presentant pas mai coma un movement de massa mas coma un grop de trabalh e d'accion. Ansin, cessèt de cercar l'unitat dau movement occitanista per se consacrar au trabalh d'informacion de la populacion d'Occitània tota.https://assemblada-occitana.com/lassemblada-occitana-cambia-de-nom-e-destrategia-per-alestir-lo-futur  
 Objectiu 

L'Assemblada Occitana a per objectiu de conscientizar la societat occitana e rassemblar totas las fòrças civilas occitanas per fin de complir las finalitats seguentashttps://assemblada-occitana.com/qual-sem:  

 La reconeissença de la nacion occitana, dins sa pluralitat lingüistica e culturala, e la presa de consciéncia del pòble occitan d’i aperténer,

 L’aveniment d’una economia occitana sobeirana, dinamica, ecologica e sociala,

 Crear las condicions politicas e socialas necessàrias per establir e constituir una vertadièra entitat territoriala occitana pròpria, que siá plurala, federativa e democratica,

 Obtenir de condicions equitablas per promòure e desvolopar un usatge normal de la lenga occitana dins totes los domenis de la vida,

 Restaurar la dignitat nacionala del pòble occitan. L’independéncia d’Occitània es un mejan necessari per restaurar aquela dignitat (en passant per una autodeterminacion democratica),

 Defendre las personas (fisicas e moralas) que subisson de discriminacions, de tractaments inequitables, de vexacions, d’injúrias, de difamacions o de violéncias a causa de lor cultura occitana, de lor usatge de la lenga occitana, de lor accent occitan o de lor origina occitana; e se constituir partida civila per defendre aquelas personas.

 Ideologia 
L'Assemblada Occitana aderís ai valors progressistas talas que la defensa dels dreches del pòble, la democracia, l’umanisme, lo feminisme e lo respècte de l’environament.https://assemblada-occitana.com/nostras-valors

 Ligams extèrnes 
 Site oficial
"L'Assemblada Occitana, qu'es aquò ?"

 Referéncias 
Categoria:Movement politic occitan